Ο **Κόνερ Φράνκαμπ** (*αγγ:* *Conner Frankamp*, Ουίτσιτα (Κάνσας), 16 Ιουλίου 1995), είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ για την Μπρεογκάν.

Κολεγιακή σταδιοδρομία
----------------------

Ο Φράνκαμπ έπαιξε για μία σεζόν στους Κάνσας Τζέιχοκς και για τρεις σεζόν στους Ουίτσιτα Στέιτ Σόκερς. Κατά τη διάρκεια του πρώτου έτους του κολεγίου του με τους Τζέιχοκς, ο Φράνκαμπ ήταν παίκτης πάγκου, με μέσο όρο 2,6 πόντους ανά αγώνα. Την επόμενη χρονιά μετακινήθηκε στους Στέιτ Σόκερς. Κατά τη διάρκεια της θητείας του με την ομάδα, ονομάστηκε στην Τρίτη All-Missouri Valley Conference ομάδα ως πρωτοετής και αναδείχθηκε ο Πολυτιμότερος Παίκτης της Missouri Valley Conference το ίδιο έτος. Ως τελειόφοιτος, είχε κατά μέσο όρο 10.6 πόντους και 2.2 ασίστ ανά αγώνα με τους Σόκερς.

Επαγγελματική σταδιοδρομία
--------------------------

Αφού δεν επιλέχθηκε στο NBA Ντραφτ του 2018, ο Φράνκαμπ εντάχθηκε στη Μπερόε του Πρωταθλήματος Βουλγαρίας, όπου είχε μέσο όρο 19.3 πόντους και 4.3 ασίστ ανά αγώνα, οδηγώντας την ομάδα του στην 3η θέση του εγχώριου πρωταθλήματος και στην 4η θέση της Balkan BIBL. Αναδείχθηκε 3ος καλύτερος σκόρερ του πρωταθλήματος με 19.4 πόντους μ.ο. ενώ στην Balkan BIBL ήταν επίσης 3ος καλύτερος σκόρερ με 21.7 πόντους και καλύτερος «κλέφτης» με 2.1 κλεψίματα. Μάλιστα ήταν ο πολυτιμότερος παίκτης της λίγκας, συγκεντρώνοντας 32.83 βαθμούς μ.ο. στο σύστημα αξιολόγησης. Αναλυτικά, σε 30 παιχνίδια του βουλγαρικού πρωταθλήματος μέτρησε 19.37 πόντους (52%διπ. 48.6%τριπ. 84.8%βολές), 2.63 ριμπάουντ, 4.27 ασίστ και 1.37 κλεψίματα. Στην BIBL και σε 12 αγώνες είχε 21.67 πόντους (59% δίποντα, 48% τρίποντα, 95.2%βολές.), 2.75 ριμπάουντ, 3.67 ασίστ και 2.08 κλεψίματα κατά μέσο όρο. 

Την επόμενη χρονιά, προστέθηκε στους Λος Άντζελες Λέικερς για το Σάμερ Λιγκ, αλλά αγωνίστηκε μόνο σε τρεις αγώνες και δεν του προσφέρθηκε συμβόλαιο από την ομάδα. Αργότερα την ίδια σεζόν, εντάχθηκε στο Ρέθυμνο της Α1 Εθνικής. Με το Ρέθυμνο είχε μια εξαιρετική χρονιά, μέχρι αυτή να ολοκληρωθεί πρόωρα λόγω της πανδημίας του κορονοϊού. Ήταν πρώτος σκόρερ και πρώτος στο σύστημα αξιολόγησης του Πρωταθλήματος με βάση τους μέσους όρους, προσφέροντας ανά αγώνα στην ομάδα του 20,89 πόντους, 4,16 ασίστ εκτελώντας με 42,31% από τη γραμμή του τριπόντου, συνδυασμός αριθμών που δεν είχε σημειωθεί στο πρωτάθλημα από το 2006. Επίσης αναδείχτηκε MVP για το μήνα Ιανουάριο, και συμμετείχε στο Ελληνικό All-Star Game 2020 καθώς και στον διαγωνισμό τριπόντων.

Στις 9 Ιουνίου 2020, ανακοινώθηκε από την ισπανική Μούρθια. Στην Ισπανία ξεκίνησε τη σεζόν πραγματοποιώντας πολύ καλές εμφανίσεις. Στις 22 Φεβρουαρίου 2021, τραυματίστηκε στο γόνατο και έμεινε εκτός για δύο μήνες. Μέχρι τον τραυματισμό του είχε 16.9 πόντους ανά αγώνα και ήταν ο τρίτος σκόρερ του Πρωταθλήματος Ισπανίας. Τη σεζόν 2020-21, μέτρησε κατά μέσο όρο 15.7 πόντους, 3.5 ασίστ, 2.2 ριμπάουντ και 0.8 κλεψίματα.

Στις 21 Ιουνίου 2021, ανακοινώθηκε από την Ζενίτ Αγίας Πετρούπολης, με συμφωνία για διετές συμβόλαιο. Στις 30 Μαρτίου αποτέλεσε παρελθόν για τη ρώσικη ομάδα λόγω της εμπόλεμης κατάστασης μεταξύ της Ρωσίας και της Ουκρανίας. Στην Ευρωλίγκα αγωνίστηκε σε 17 αγώνες και είχε 7.8 πόντους και 1.4 ασίστ κατά μέσο όρο με 42.9% στα τρίποντα, ενώ στην VTB Λίγκα μέτρησε σε 8 αγώνες 5.3 πόντους και 2.5 ασίστ.

Τον Απρίλιο, συμφώνησε να συνεχίσει την καριέρα του στον Προμηθέα Πατρών. Σε 8 συμμετοχές στο Πρωτάθλημα, ο Φράνκαμπ μέτρησε 13.3 πόντους, 1.7 ριμπάουντ και 1.7 ασίστ μ.ό. Στις 13 Μαΐου, αποχώρησε από τον Προμηθέα.

Στις 18 Μαΐου 2022, ανακοινώθηκε από την γαλλική Λιμόζ.

Στις 14 Ιουλίου 2022, ανακοινώθηκε από τη Γκαζιαντέπ. Με τη φανέλα της Γκαζιαντέπ, μέτρησε 12.7 πόντους, 2 ριμπάουντ και 2.7 ασίστ κατά μέσο όσο. 

Στις 8 Οκτωβρίου 2023, επέστρεψε στην Ισπανία για λογαριασμό της Μπρεογκάν.

Διακρίσεις
----------

* Πρώτος στα κλεψίματα στο Πρωτάθλημα Βουλγαρίας: (2019)
* MVP του μήνα στο Πρωτάθλημα Ελλάδας: (Ιανουάριος 2020)
* Ελληνικό All-Star Game: (2020)

Παραπομπές
----------

1. ↑  «Conner Frankamp Transferring from Kansas: Latest Details, Analysis and Reaction». *Bleacherreport.com*. 31 Οκτωβρίου 2014. Ανακτήθηκε στις 9 Οκτωβρίου 2019.
2. ↑  Χέιϊνγκ, Τράβις. «Wichita State guard Conner Frankamp was named MVP of the Missouri Valley Conference Tournament on Sunday».
3. ↑  Έλντριτζ, Τέιλορ (26 Ιουνίου 2019). «‘I feel like I’m good enough’: WSU’s Conner Frankamp gets shot in NBA Summer League». *The Wichita Eagle*.. Ανακτήθηκε στις 19 Νοεμβρίου 2019.
4. ↑  «Frankamp signs overseas pro deal». *Thesunflower.com*. 14 Αυγούστου 2018. Ανακτήθηκε στις 9 Οκτωβρίου 2019.
5. ↑  «Conner Frankamp to play for Lakers in NBA Summer League». *Kwch.com*. 26 Ιουνίου 2019. Ανακτήθηκε στις 9 Οκτωβρίου 2019.
6. ↑  «Ρέθυμνο: Πήρε και Φράνκαμπ (videos)». *Eurohoops*. 12 Ιουνίου 2019. Ανακτήθηκε στις 28 Αυγούστου 2020.
7. ↑  «Κόνερ Φράνκαμπ: Οι σπάνιοι αριθμοί του Αμερικανού σκόρερ!». *Eurohoops*. 15 Μαρτίου 2020. Ανακτήθηκε στις 28 Αυγούστου 2020.
8. ↑  «Βραβεύτηκε ο Φράνκαμπ ως MVP Ιανουαρίου στην Basket League». *SDNA*. 22 Φεβρουαρίου 2020. Ανακτήθηκε στις 28 Αυγούστου 2020.
9. ↑  «Με Φριντέτ, Γκρέι, Φράνκαμπ ο διαγωνισμός τριπόντων του All Star Game». *SDNA*. 30 Ιανουαρίου 2020. Ανακτήθηκε στις 28 Αυγούστου 2020.
10. ↑  «Επίσημο: Στην Μούρθια ο Φράνκαμπ». *SDNA*. 9 Ιουνίου 2020. Ανακτήθηκε στις 28 Αυγούστου 2020.
11. ↑  «Ο Φράνκμαμπ συνεχίζει με το… γκάζι πατημένο στην Ισπανία! (vid)». *www.gazzetta.gr*. Ανακτήθηκε στις 23 Φεβρουαρίου 2021.
12. ↑  «Φράνκαμπ: Νοκ άουτ για δύο μήνες!». *www.gazzetta.gr*. Ανακτήθηκε στις 23 Φεβρουαρίου 2021.
13. ↑  «Επίσημο: Παίκτης της Ζενίτ ο Κόνερ Φράνκαμπ (photo)». *Eurohoops*. 21 Ιουνίου 2021. Ανακτήθηκε στις 21 Ιουνίου 2021.
14. ↑  «Ζενίτ: Επίσημο το «διαζύγιο» με τον Φράνκαμπ | Gazzetta». *www.gazzetta.gr*. Ανακτήθηκε στις 2 Απριλίου 2022.
15. ↑  «Προμηθέας: Έκλεισε ο Φράνκαμπ, έρχεται άμεσα Ελλάδα!». *Eurohoops*. 1 Απριλίου 2022. Ανακτήθηκε στις 2 Απριλίου 2022.
16. ↑  «Τέλος από τον Προμηθέα ο Φράνκαμπ - Πάνε για άλλο παίκτη οι Πατρινοί». *SDNA*. 13 Μαΐου 2022. Ανακτήθηκε στις 18 Μαΐου 2022.
17. ↑  «Από τον Προμηθέα στη Λιμόζ ο Φράνκαμπ | Gazzetta». *www.gazzetta.gr*. Ανακτήθηκε στις 18 Μαΐου 2022.
18. ↑  «Ανακοινώθηκε από τη Γκαζιαντέπ ο Φράνκαμπ». *SDNA*. 14 Ιουλίου 2022. Ανακτήθηκε στις 14 Ιουλίου 2022.
19. ↑  «Συμπαίκτης με τον Δημήτρη Αγραβάνη στην Μπρεογκάν ο Κόνερ Φράνκαμπ». *www.sport24.gr*. Ανακτήθηκε στις 8 Οκτωβρίου 2023.

Εξωτερικοί σύνδεσμοι
--------------------

* Βιογραφικό στους Ουίτσιτα Στέιτ Σόκερς
* Προφίλ στο RealGM

|  |  |  |  |
| --- | --- | --- | --- |
| 

| π • σ • ε
Ελληνική Basket League – Πρώτοι σκόρερ |
| --- |
|  |
| 
* 1964: Κολοκυθάς
* 1965: Αμερικάνος
* 1966: Κολοκυθάς
* 1967: Κολοκυθάς
* 1968: Αμερικάνος
* 1969: Μάγλος
* 1970: Γκούμας
* 1971: Τσάνταλης
* 1972: Μούμογλου
* 1973: Διαμαντόπουλος Κ.
* 1974: Γκούμας
* 1975: Γκούμας
* 1976: Παπαγεωργίου
* 1977: Γκούμας
* 1978: Σταμέλος
* 1979: Παπαγεωργίου
* 1980: Γιαννάκης
* 1981: Γκάλης
* 1982: Γκάλης
* 1983: Γκάλης
* 1984: Γκάλης
* 1985: Γκάλης
* 1986: Γκάλης
* 1987: Γκάλης
* 1988: Γκάλης
* 1989: Γκάλης
* 1990: Γκάλης
* 1991: Γκάλης
* 1992: Πάσπαλι
* 1993: Ρέλφορντ
* 1994: Ουίγκινς
* 1995: Μπέρι
* 1996: Ουίγκινς
* 1997: Φορντ
* 1998: Ντόουσον
* 1999: Φορντ
* 2000: Φορντ
* 2001: Φορντ
* 2002: Χατζηβρέττας
* 2003: Διαμαντόπουλος Γ.
* 2004: Κόμματος
* 2005: Οικονόμου
* 2006: Μουλαομέροβιτς
* 2007: Κλαρκ
* 2008: Γκράντι
* 2009: Κλαρκ
* 2010: Τσίλντρες
* 2011: Μάρσαλ
* 2012: Κρίστμας
* 2013: Παππάς
* 2014: Μακκόλουμ
* 2015: Βεζένκοφ
* 2016: Μαυροκεφαλίδης
* 2017: Κάμινγκς
* 2018: Μουρ
* 2019: Χάντερ
* 2020: Φράνκαμπ
* 2021: Καντέρ
 |

 |